CELEX: 62017TN0433
Language: mt
Date: 2017-07-12 00:00:00
Title: Kawża T-433/17: Rikors ippreżentat fit-12 ta’ Lulju 2017 – Dehousse vs Il-Qorti tal-Ġustizzja tal-Unjoni Ewropea

11.9.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 300/32
            
         Rikors ippreżentat fit-12 ta’ Lulju 2017 – Dehousse vs Il-Qorti tal-Ġustizzja tal-Unjoni Ewropea
   (Kawża T-433/17)
   (2017/C 300/40)
   Lingwa tal-kawża: il-Franċiż
   
      Partijiet
   
   
      Rikorrent: Franklin Dehousse (Brussell, il-Belġju) (rappreżentanti: L. Levi u S. Rodrigues, avukati)
   
      Konvenuta: Il-Qorti tal-Ġustizzja tal-Unjoni Ewropea
   
      Talbiet
   
   
               —
            
            
               tiddikjara r-rikors ammissibbli u fondat;
            
         konsegwentement,
   
               —
            
            
               tannulla d-deċiżjoni tat-18 ta’ Mejju 2017 li permezz tagħha l-konvenuta ċaħdet l-applikazzjoni konfermatorja ta’ aċċess għad-dokumenti sottomessi mir-rikorrent bid-data tat-12 ta’ April 2017, kif ukoll id-deċiżjoni tat-22 ta’ Mejju 2017 li permezz tagħha l-konvenuta ċaħdet parzjalment l-applikazzjoni konfermatorja ta’ aċċess għad-dokumenti sottomessi mir-rikorrent bid-data tas- 16 ta’ Marzu 2017;
            
         
               —
            
            
               tirrikonoxxi r-responsabbiltà tal-konvenuta fis-sens tal-Artikolu 340 TFUE;
            
         
               —
            
            
               tikkundanna lill-konvenuta tħallas il-kumpens għad-dannu morali subit mir- rikorrent evalwat ex aequo et bono għal EUR għaxart elef (10 000), u, sussidjarjament, għall-euro simbolika;
            
         
               —
            
            
               tikkundanna lill-konvenuta tbati l-ispejjeż kollha.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka tliet motivi fir-rigward tat-talba tiegħu għal annullament u motiv dwar il-talba tiegħu għad-danni.
   
               1.
            
            
               L-ewwel motiv, ibbażat fuq il-ksur tad-deċiżjoni tal-Qorti tal-Ġustizzja tal-Unjoni Ewropea tal-11 ta’ Ottubru 2016 dwar l-aċċess pubbliku għad-dokumenti miżmuma mill-Qorti tal-Ġustizzja tal-Unjoni Ewropea fl-eżerċizzju tal-funzjonijiet amministrattivi tagħha (2016/C 445/03), tal-Artikolu 15(3) TFUE u tal-Artikolu 42 tal-Karta tad-Drittijiet Fundamentali tal-Unjoni Ewropea, dwar l-aċċess pubbliku għad-dokumenti tal-istituzzjonijiet u l-obbligu ta’ trasparenza. B’mod partikolari, ir-rikorrent jssostni li d-deċiżjonijiet ikkontestati għandhom jiġu annullati sa fejn ma jipprovdux ċerti dokumenti, jipprovdu oħrajn b’mod inkomplet, jew jipprovduhom b’diversi ommissjonijiet.
            
         
               2.
            
            
               It-tieni motiv, ibbażat fuq il-ksur tal-Artikoli 296 TFUE u 41 tal-Karta, sa fejn id-deċiżjonijiet ikkontestati huma vvizzjati b’difett jew motivazzjoni insuffiċjenti.
            
         
               3.
            
            
               It-tielet motiv, ibbażat fuq il-ksur tal-prinċipju ta’ proporzjonalità.
            
         Rigward il-kontestazzjoni tar-responsabbiltà mhux kuntrattwali tal-Unjoni, ir-rikorrent isostni li l-istituzzjoni konvenuta adottat aġir illeċitu li joħoloq responsabbiltà. Dan l-aġir wassal għal dannu morali serju għar-rikorrent, fosthom din l-aħħar talba għal kumpens.